20.9.2023.
HR
Službeni list Europske unije
L 231/207
PRILOG IV.
SJEDINJENE AMERIČKE DRŽAVE Savezna trgovinska komisija WASHINGTON, D.C. 20580
Ured predsjednice
9. lipnja 2023.
Didier Reynders Povjerenik za pravosuđe Europska komisija Rue de la Loi/Wetstraat 200 1049 Bruxelles Belgija
Poštovani povjereniče Reynders,
Savezna trgovinska komisija Sjedinjenih Američkih Država (FTC) zahvaljuje na prilici da objasni svoju provedbenu ulogu u vezi s Načelima okvira EU-a i SAD-a za privatnost podataka.
FTC je već dugo posvećen prekograničnoj zaštiti potrošača i privatnosti te provedbi aspekata tog okvira povezanih s trgovinskim sektorom.
Od 2000. obavlja tu ulogu u vezi s okvirom EU-a i SAD-a „sigurne luke”, a u novije vrijeme, odnosno od 2016., u vezi s okvirom europsko-američkog sustava zaštite privatnosti (1).
Sud Europske Unije („Sud”) 16. srpnja 2020.
proglasio je nevaljanom odluku Europske komisije o primjerenosti na kojoj se temeljio okvir europsko-američkog sustava zaštite privatnosti zbog razloga koji nisu povezani s trgovačkim načelima za čiju je provedbu FTC zadužen.
SAD i Europska komisija u međuvremenu su uspostavili dogovor o novom okviru EU-a i SAD-a za privatnost podataka u kojem se uvažava ta presuda Suda.
Ovim putem želim potvrditi predanost FTC-a odlučnoj provedbi Načela okvira EU-a i SAD-a za privatnost podataka.
Posebno potvrđujemo predanost trima ključnim područjima, a to su: 1. davanje prednosti upućenim predmetima i istrage, 2. ishođenje i praćenje naloga, i 3. suradnja u području provedbe s tijelima za zaštitu podataka iz EU-a.
I.
Uvod
a.
Osiguranje provedbe privatnosti i rad u području politike FTC-a FTC ima široke građanske provedbene ovlasti promicanja zaštite potrošača i tržišnog natjecanja u području trgovine.
U okviru svojeg mandata zaštite potrošača FTC provodi brojne zakone za zaštitu privatnosti i sigurnosti potrošača i njihovih podataka.
Glavnim zakonom koji FTC provodi, Zakonom o FTC-u, zabranjuje se „nepošteno” ili „prijevarno” postupanje ili (1) Dopis predsjednice FTC-a Edith Ramirez povjerenici Europske komisije za pravosuđe, zaštitu potrošača i ravnopravnost spolova Věri Jourovoj, u kojem je opisano kako Savezna trgovinska komisija provodi novi okvir europsko-američkog sustava zaštite privatnosti (29. veljače 2016.), dostupan na https://www.ftc.gov/legal-library/browse/cases-proceedings/public-statements/letter-chairwomanedith-ramirez-vera-jourova-commissioner-justice-consumers-gender-equality-european.
FTC se prethodno obvezao i na provedbu europsko-američkog programa „sigurne luke”.
Dopis predsjednika FTC-a Roberta Pitofskyja direktoru GU-a Europske komisije za unutarnje tržište Johnu Moggu (14. srpnja 2000.), dostupan na: https://www.federalregister.gov/documents/2000/07/24/00-18489/ issuance-of-safe-harbor-principles-and-transmission-to-european-commission.
Ovim se dopisom zamjenjuju te ranije preuzete obveze.